
Nr. 11517 din 28.10.2022


REFERAT DE APROBARE
privind participarea la “Programului de realizare a pistelor pentru biciclete” pentru proiectul:
,,Asigurarea infrastructurii pentru transportul verde – infrastructurii pentru biciclete în Municipiul Marghita, județul Bihor”

Prin proiectul de hotărâre supus dezbaterii Consiliului Local al Municipiului Marghita, se doreşte depunerea proiectului intitulat ,,Asigurarea infrastructurii pentru transportul verde – infrastructurii pentru biciclete în Municipiul Marghita, județul Bihor”, având în vedere oportunitatea solicitării unei finanţări nerambursabil în cadrul Programului de realizare a pistelor pentru biciclete, finanțat prin Administrația Fondului pentru Mediu (AFM).

Conform art. 2 aferent Ghidului de finanțare - a Programului de realizare a pistelor pentru biciclete, publicat în MONITORUL OFICIAL AL ROMÂNIEI, PARTEA I, Nr. 968/5.X.2022 :
Obiectivul Programului îl reprezintă dezvoltarea infrastructurii velo în România prin finanțarea pistelor de biciclete.
Scopul Programului îl reprezintă îmbunătățirea calității mediului prin reducerea emisiilor de gaze cu efect de seră prin stimularea utilizării transportului nepoluant, concomitent cu
reducerea traficului motorizat.
Finanțarea Programului se realizează din veniturile rezultate din vânzarea certificatelor de emisii de gaze cu efect de seră (GES) încasate la Fondul pentru mediu în limita creditelor de angajament și bugetare prevăzute cu această destinație prin bugetul anual al Fondului pentru mediu, aprobat conform legii.
Necesitatea realizarii proiectului survine din nevoia de dezvoltare a transportului nemotorizat care este deficitar în acest moment. În prezent, există o serie de piste pentru biciclete, însă acestea nu sunt interconectate, fiind astfel dificilă deplasarea în interiorul urbei cu acest mijloc de transport.

Obiectivul general al Municipiului Marghita este creșterea standardului de viață al cetățenilor, datorită faptului că  devine un oraș mai conectat, mai competitiv, mai inteligent, cu un sistem educațional, servicii publice și turism de calitate. Proiectul propus contribuie la atingerea acestui obiectiv prin sporirea conectivitatii locale, cresterea calitatii infrastructurii publice si prin acestea la cresterea standardului de viață.

În vederea accesării fondurilor nerambursabile pentru proiectul ,,Asigurarea infrastructurii pentru transportul verde – infrastructurii pentru biciclete în Municipiul Marghita, județul Bihor” este necesară aprobarea implementării proiectului conform ghidului specific aprobat prin Ordinul Ministrului Mediului, Apelor și Pădurilor nr. 2506 din 22.09.2022 pentru aprobarea Ghidului de finanțare a Programului de realizare a pistelor pentru biciclete,  care prevede urmatoarele articole obligatorii conform articolului 13 Conținutul dosarului de finanțarea aferent ghidului specific, se mentioneaza faptul ca dosarul de finantare depus de catre solicitanti trebuie sa cuprinda: (...) g) pentru solicitantul prevăzut la art. 7 alin. (1) lit. a), hotărârea consiliului local/consiliului județean/Consiliului General al Municipiului București privind participarea în cadrul Programului, prin care se aprobă:
1. depunerea cererii de finanțare;
2. devizul general prevăzut la lit. f), pentru proiectul respectiv (anexa 1);

Se aprobă depunerea spre finanţare a proiectului ,Asigurarea infrastructurii pentru transportul verde – infrastructurii pentru biciclete în Municipiul Marghita, județul Bihor”  în cadrul Programului de realizare a pistelor pentru biciclete, finanțat prin Administrația Fondului pentru Mediu (AFM).

Se aprobă: 
Valoarea maximă eligibilă a proiectului de 30.000.000 lei cu TVA
Valoare totală a bugetului proiectului: 30.000.000 lei cu TVA, din care:
· Contribuţie proprie: 0,00 lei
· Finanțare nerambursabilă:  30.000.000 lei cu TVA


Primar,
Marcel Emil SAS-ADĂSCĂLIȚII

